

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

OPĆINSKO VIJEĆE

KLASA: 931-01/22-01/02

URBROJ: 2186-10-01/1-22-02

Vidovec, 17. ožujka 2022.

Na temelju članka 103. Zakona o cestama („Narodne novine“ br. 84/11, 22/13, 54/13, 148/13, 92/14, 110/19 i 144/21) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 8. sjednici održanoj dana 17. ožujka 2022. godine, donosi

**O D L U K U**

**o ukidanju svojstva javnog dobra u općoj uporabi –**

**nerazvrstana cesta, u neotuđivom vlasništvu Općine Vidovec**

**na k.č.br. 942/1 k.o. Vidovec**

Članak 1.

Ovom Odlukom utvrđuje se ukidanje svojstva javnog dobra u općoj uporabi – nerazvrstana cesta, u neotuđivom vlasništvu Općine Vidovec na nekretnini označenoj kao k.č.br. 942/1 k.o. Vidovec, u naravi put, ukupne površine 213 m2, upisane u z.k.ul. br.3804 za k.o. Vidovec.

Članak 2.

Utvrđuje se da je trajno prestala potreba za korištenjem nekretnine iz prethodnog članka ove Odluke kao javnog dobra u općoj uporabi – nerazvrstana cesta, u neotuđivom vlasništvu Općine Vidovec te se isključuje iz opće uporabe.

Članak 3.

Temeljem ove Odluke, Općinski sud u Varaždinu, izvršiti će brisanje statusa javnog dobra u općoj uporabi – nerazvrstana cesta, u neotuđivom vlasništvu Općine Vidovec na nekretnini iz članka 1. ove Odluke te će izvršiti upis prava vlasništva na ime i u korist: OPĆINA VIDOVEC, TRG SVETOG VIDA 9, VIDOVEC, OIB: 73261610446.

Članak 4.

Ova Odluka stupa na snagu osmog dana od dana objave u “Službenom vjesniku Varaždinske županije”.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović